Þetta er nálægt þeim hlut af heildarafla sem Íslendingum bauðst í makrílviðræðunum . Tilkynnt verður um ákvörðun um leyfilegan makrílafla Íslendinga í vikunni . Samkvæmt heimildum Morgunblaðsins hefur Sigurður Ingi Jóhannsson sjávarútvegsráðherra ákveðið að miðað verði við að afli íslenskra skipa verði um 147 þúsund tonn í ár . Reikna má með að makrílvertíð hefjist um miðjan júní . 147 þúsund tonn eru um 16,5% af ráðgjöf Alþjóðahafrannsóknaráðsins , ICES , sem er 890 þúsund tonn fyrir þetta ár . Í makrílveiðum síðust ár hafa stjórnvöld áður miðað við slíka hlutdeild í ljósi mikillar útbreiðslu makríls í íslenskri lögsögu yfir sumartímann . Einnig er 147 þúsund tonna afli nálægt þeim 11,9% heildaraflans sem samkomulag náðist um í viðræðum Íslands og Evrópusambandsins í fyrrahaust , að því er fram kemur á vefnum mbl.is